钦定古今图书集成/历象汇编/庶征典/第018卷 > 《周礼》 > 《地官》
## 钦定古今图书集成/历象汇编/庶征典/第018卷 > 《周礼》 > 《地官》

《鼓》人“救日月，则诏王鼓。”

〈订义〉项氏曰：“日为月胜，故食于朔；月不受日光，故食于望。是皆阳为阴胜，故鼓以救之，助阳气也。王亲鼓之，鼓人诏之耳。”　王昭禹曰：“日月之薄蚀，阴阳之进退，人事何与其间哉？而古人有救日月之礼，盖其以裁成辅相为事，则阴阳之运有不由其道，日月之明有不用其行，必反之裁成辅相之事焉。王之于日，春朝不废”朝；王之于月，秋暮不废夕。则其于救日月而鼓之。固王之事，有司特诏之而已。